google/wiki40b huggingface dataset:
Pseudosynarmostes

Utseende

Små (ca. 4 millimeter), hvelvede, matte, bune biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden er kraftig punktert, med ganske korte børster ("skjeggstubb")..

Levevis

Billene har blitt funnet mellom løvstrø i skog, og knyttet til termitter.

Utbredelse

Slekten lever på Madagaskar.
Adam Albert Graf Neipperg

Bakgrunn

Grev Neipperg var barnebarn av grev Wilhelm Reinhard von Neipperg og sønn av oppfinneren av kopimaskinen, grev Leopold Joseph von Neipperg (1728–92). Han gikk på Karlsschule i Stuttgart, trådte 1790 inn i den østerrikske militærtjeneste.

Militær karriere

Han kjempet i den franske revolusjonskrigen i Rhinarméen ved Jemappes og Neerwinden, ble 14. september 1794 sterkt skadet ved Doelen, deltok i angrepet på Mainz-linjen i oktober 1795 og utmerket seg deretter i Italia 1796-1801 ved Mantova, i Tirol, ved Cassana, Novi, Marengo og Mincio. 1805 kjempet han i Italia, og 1809 i erkehertug Ferdinand av Østerrikes korps, hvor han avanserte til generalmajor.
Fra 1811 til 1813 var han østerriksk gesandt ved det svenske hoff. 1813 kjempet han i spissen for en brigade ved Reichenberg, ved Stolpen og ved Leipzig og ble 20. oktober 1813 befordret til feltmarskalkløytnant. I desember kom han til Napoli, sluttet der selv 14. januar 1814 alliansetraktaten med Murat, rykket 23. inn i Lombardia og fikk 20. juni kommandoen over en divisjon i Pavia-området.
Fra juli ledsaget han den tidligere keiserinne av Frankrike, Napoleons hustru Marie Louise, til Aix-en-Provence og på hennes reise gjennom Sveits, representerte hennes interesser ved Wienerkongressen og ble 29. mars 1815 utnevnt til hennes Oberstallmeister og kommandant for troppene i Parma. Etter at krigen brøt ut igjen mellom Østerrike og Kongedømmet Napoli våren 1815 overtok han kommandoen over det 1. armékorps, inntok 21. mai Napoli og regjerte som militærguvernør til 25. juni. Deretter overtok han kommandoen for Østerrike over de østerrikskbesatte franske departementene Gard, Ardèche og Hevault.

Politisk karriere

Deretter gjenopptok han sin tjeneste som Oberstallmeister for den østerrikske erkehertuginne Marie Louise (tidligere keiserinne av Frankrike) og ble 1816 utnevnt til Oberhofmeister og utenriksminister, samt året etter av keiser Frans II til virkelig geheimeråd.

Familie

Fra 1821 var grev Neipperg gift i morganatisk ekteskap med Marie Louise, som gav ham to barn. Den eneste overlevende sønnen fra dette ekteskapet, Wilhelm Albrecht, greve av Montenuovo, ble født 9. august 1821. Han ble i 1864 opphøyet til fyrste av Montenuovo. Grev Neippergs eldste sønn fra første ekteskap, Alfred August Karl Franz Camillus, greve av Neipperg, født 26. januar 1807, var fra 1842 gift med prinsesse Maria Friederike Charlotte av Württemberg og døde 16. november 1865.
Pavlos av Hellas

Familie

Kronprinsen hadde ved fødselen en storestøster, Prinsesse Alexia, som ble født i 1965. Kronprinsen bodde i Hellas sammen med familien i et halvt års tid, og måtte sammen med foreldrene og søsteren i desember 1967 flykte fra Hellas. Familien slo seg ned i Roma.
Etter noen år i Italia flyttet familien til London, der de fremdeles er bosatt. I 1995 giftet han seg med Marie-Chantal Miller. De har fem barn sammen: Maria Olympia (f. 1996), Constantine-Alexios (f. 1998), Achileas-Andreas [f. 1999), Odysseas-Kimon (f. 2004) og Aristidis-Stavros (f. 2008).
Laos under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Legende

Sagnomsust person

På engelsk og en del andre språk blir ordet «legend» brukt om det vi kaller sagn, særlig om gamle sagn som har fått en fast litterær form. Eksempel på dette er sagnene om Kong Arthur og gralsridderne eller om den sveitsiske Wilhelm Tell. Dette er ikke religiøse fortellinger. 
Legendeformen er også tatt i bruk av forfattere. John Bunyans Pilgrims Progress (Pilgrims vandring finnes også på norsk) bruker mange av de samme fortellergrepene. Gabriel Scott kaller også sin bok Det gylne evangelium for en nyere legende. En av science fiction-forfatteren Clifford D. Simaks bøker har på norsk fått tittelen «Legenden om mennesket».
Berømte personer kan i blant bli omtalt som levende legender. Eksempel fra en norsk avisoverskrift i 1970: «Bob Dylan – en levende legende».
Ligue 1 2014–2015

Ligue 1 2014–2015 var den 77. sesongen siden det startet. Paris Saint-Germain var regjerende mestere. Sesongen begynte 9. august 2014 og var ferdig 23. mai 2016. De nyopprykkede lagene var Metz, Lens og Caen. Paris Saint-Germain ble seriemester.
Kardinalbiller

Utseende

Middelsstore (8 – 17 mm), langstrakte, noe flate biller. De europeiske artene er skarpt røde eller oransje, andre arter kan være hovedsakelig svarte eller brunlige. Hodet er middels stort med fremoverrettede kjever (prognath). Fasettøynene er forholdsvis store. Antennene er ganske lange og kraftige, som oftest sagtakkede hos hunnene og kamformede hos hannene, og består av 11 ledd.  Brystskjoldet (pronotum) er forholdsvis lite og bredere enn langt. Dekkvingene er avlange og bredest i den bakerste delen, uten punktrekker. Beina er forholdsvis korte, vanligvis svarte. For- og mellomføttene har fem ledd, bakføttene fire. Larvene er avlange, flate, lyse og tynnhudete. De er bredest bakerst, den fremre delen av kroppen er ganske slank. Hodekapselen er rund og hodet er tydelig avsatt fra resten av kroppen. Kjevene er sigdformede. Antennene er forholdsvis lange, beina ganske korte. Bakkroppen ender i to spisse vedheng som danner en gaffel, i motsetning til resten av kroppen er det bakerste segmentet kraftig sklerotisert (hardt).

Levevis

Larvene lever som rovdyr under barken på døde trær. Larveutviklingen kan ta 2-3 år. Noen arter legger egg på brannskadet virke, disse har infrarød-følsomme føleorganer og kan merke en skogbrann fra lang avstand. De flyr da dit for å legge egg på de nybrente stammene. De voksne billene spiser forskjellige salgs sukkerholdige væsker, for eksempel honningdugg produsert av bladlus og utflytende sevje. De kan også finnes på blomster der de drikker nektar. I alle fall noen arter produserer giftstoffet cantharidin, som antas å spille en rolle i tiltrekning mellom kjønnene. De skarpe fargene er signaler om at billene er giftige eller usmakelige. Noen ganger har insekter av andre familier etterlignet kardinalbiller, men kardinalbillene kan også etterligne giftige biller av andre familier, for eksempel rødvinger (Lycidae).
Folldals Marked

Folldals Marked er en lokalavis som utkommer en gang i måneden i Folldal i Hedmark. Avisas dekningsområde er Folldal kommune.
Ansvarlig redaktør er Tommy Lundberg.
Hestesport under Sentralamerikanske og karibiske leker 1954

Hestesport under Sentralamerikanske og karibiske leker 1954. Hestesport var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var fjerde gangen som hestesport var med i de sentralamerikanske og karibiske leker. Det var fire øvelser, individuelt og lagkonkurranser i sprangridning og dressur. Mexico ble beste nasjon med tre gullmedaljer foran Venezuela med en gullmedalje.
Mie-teorien

Mie-teorien, Lorenz–Mie-teorien eller Lorenz–Mie–Debye-teorien, oppkalt etter den danske fysikeren Ludvig Lorenz, den tyske fysikeren Gustav Mie og den nederlandske fysikeren Peter Debye, beskriver lysspredningen fra en sfærisk partikkel i en plan bølge. Ludvig Lorenz og Gustav Mie var blant de første til å løse ligningene for det elektromagnetiske feltet rundt en sfærisk partikkel.
Lorenz brukte ikke Maxwells likninger under utledningen, men derimot sin egen utgave av den elektromagnetiske teorien. Til tross for dette ligger hans utgave av løsningen på spredningsproblemet tett opp mot de likningene som brukes i dag. Ved å løse Maxwells likninger for partikkelen og det omgivende mediet ved bruk av grensebetingelsene for grenseflaten mellom partikkel og medium fremkommer et uttrykk for det elektriske felt i fjernfeltet. Et generelt analytisk uttrykk for det lyset som spres av en partikkel med en gitt størrelse og brytningsindeksen i en gitt retning i forhold til det innfalne lyset, finnes ved hjelp av ligningene for det innfalne elektromagnetiske feltet, for det spredte feltet og for feltet inne i partikkelen. Er det ikke snakk om et plant innfallende felt, men for eksempel en fokusert laserstråle, skal den generelle Lorenz–Mie-teorien benyttes.
Det finnes to approksimasjoner til Lorenz–Mie-teorien. Den ene kalles Rayleigh-spredningen og gjelder for partikler med små diametere. Den andre er geometrisk optikk, som gjelder for større partikler. Ved Rayleigh-spredningen kan det elektromagnetiske feltet betraktes som en konstant over hele partikkelen. Den innfalne feltet danner en oscillerende dipol som sprer feltet i nesten alle retninger.
Phiomia

Utseende og bygning

Phiomia var opp til 2,5 meter i skulderhøyde og liknet vagt på en indisk elefant i kroppen. Den hadde imidlertid et svært kort nesebein, hvilket antyder at snabelen var kort. støttenner i overkjeven var korte og nedeoverbøyde, og store, flate, spadeliknende støttenner i underkjeven som den dansynligvis brukte til å samle mat med. Disse tennene liknet dem man finner hos enkelte senere snabeldyr fra miocen, slik som Platybelodon, Archaeobelodon og Amebelodon, skjøt tennenen hos Phiomia var mye mindre. Støttennene i overkjeven kan ha vært brukt til forsvar mot rovdyr eller for å flekke barken av trær slik moderne elefanter bruker sine.
Paratelaugis

Utseende

Middelsstore, blankt svarte skarabider. Scutellum er stort og trekantet.

Levevis

Larvene lever i råtten ved.
St Peter ad Vincula (London)

Det kongelige kapell St. Peter ad Vincula («St. Peter i lenker») er sognekirken for Tower of London, datert fra 1520 og er et såkalt Royal Peculiar, det vil si at det er en kirke som faller direkte inn under domsmyndigheten av monarken heller enn bispedømmet. Navnet på kapellet viser til Apostelen Peters fengsling under Herodes i Jerusalem. Kapellet er gravstedet for noen av de mest kjente fangene som ble henrettet i eller ved Tower of London.
Den eksisterende bygning ble reist for kong Henrik VIII av England i årene 1519–1520. Den erstattet en eldre, muligens før-normannisk, kirke som var sognekirke for området utenfor det opprinnelige Tower of London, og som ble innlemmet i slottet da det ble utvidet under Henrik III. På vestsiden er det et lite tårn, omgitt av lanterne bell-cote, og på innsiden av kirken er et kirkeskip og en kortere nordlig midtgang, opplyst av vinduer med spisse lys, men ikke flettverk, et typisk tudordesign.
Kapellet har flere monumenter. I det nordvestlige hjørnet er det et minnesmerke for John Holland, 2. hertug av Exeter, som døde i 1447 og som var konstabel av Tower of London. Under den sentrale buegangen er bildet av Richard Cholmondeley, som døde i 1521 og hadde tjenestegjort som løytnant ved Tower of London. I helligdommen er det et monument for Richard Blount, som døde 1564, og hans sønn Michael, som døde i 1610, begge tjenestegjorde som løytnant ved Tower of London og som var vitne til mange henrettelser.
Det er orgel fra 1600-tallet, dekorert av utskjæringer av mestergraveren Grinling Gibbons.
Kapellet er begravelsesstedet for noen av de mest berømte fangene i Tower of London, blant annet tre dronninger, Anne Boleyn og Katarina Howard, den andre og den femte hustruene til Henrik VIII, og Lady Jane Grey, som regjerte i ni dager i 1553. Thomas More og John Fisher, som fikk Henrik VIIIs vrede og senere ble kanonisert av Den katolske kirke, er også gravlagt her.
En liste over de som ble henrettet kan ses på vestveggen.
Kapellet kan besøkes som en del av spesiell tur innenfor Tower of London; et besøk der er ikke med i den vanlige omvisningen. Den fungerer ellers som sognekirke for de som bor eller har sitt virke i Tower, og kan også brukes av dem til anledninger som bryllup og dåp.
Deoria (distrikt)

Demografi

Ved folketellingen i 2011 var det 3 098 637 innbyggere i distriktet, mot 2 712 650 i 2001. Den urbane befolkningen utgjør 10,23 % av befolkningen.
Barn i alderen 0 til 6 år utgjorde 14,37 % i 2011 mot 19,01 % i 2001. Antallet jenter i den alderen per tusen gutter er 948 i 2011.
Mark Derwin

Biografi

Derwin deltok State University of New York, eller Suny, i Cobleskill, men ble kastet ut etter ett semester. Han arbeidet en kort stund for IBM og hadde en rekke ulike jobber før han flyttet til Los Angeles.
Harnisk

Harnisk er en rustning, det vil si et kroppspanser av metall eller lær som skal beskytte en kriger mot stikk, hogg og skudd. Fram til omkring 1200 ble uttrykket brukt på kontinentet om en ridders fulle utrustning, men ble siden bare brukt om selve rustningen, spesielt kyrass på overkroppen, altså bryst- og ryggpanser. Kyrass ble den vanligste formen for panserbeskyttelse fra 1500-tallet, særlig for tungt bevæpnede ryttersoldater, såkalte kyrassérer. En slik harnisk blir fortsatt båret som paradeantrekk av noen utenlandske kavalerikorps.
Ordet er avledet av norrønt hernest, som normannerne bragte inn i det franske språket som harnais hvorfra det ble overtatt av tysk som Harnisch og derfra kom over dansk til moderne norsk.

Annet

«Å komme i harnisk» eller «være i harnisk» er et uttrykk for å være svært sint og i «krigshumør», jamfør uttrykket «sabelrasling».
Marokko under VM i friidrett 2015

Resultater

(q – kvalifisert, NM – intet resultat, SB – årsbeste)
Supremus

Supremus (russisk: Супремус, 1915–1916) var en gruppe russisk avant-gardekunstnere ledet av Suprematismens far, Kasimir Malevitsj. Gruppen besto av Aleksandra Ekster, Liubov Popova, Olga Rozanova, Ivan Kliun, Ivan Puni, Nadezhda Udaltsova, Nina Genke-Meller, Ksenia Boguslavskaya og flere.
Hexacona

Utseende

En middelsstor, kraftig, lyst gråbrun trebukk. Antennene er nokså kraftige og litt lengre enn kroppen, de første leddet med en butt tann i spissen. Pronotum er tydelig bredere enn langt, med en kraftig men butt tann midt på hver sidekant. Dekkvingene har markerte, rettvinklede "skuldre" og er jevnt avsmalnende bak disse, med et par skarpe knøler nær roten, disse er rosa i spissen, bak disse med en lengderibbe.

Levevis

Larvene lever i død ved.

Utbredelse

Arten er bare kjent fra Costa Rica.
Euklidsk ring

Euklidisk ring eller euklidiskt område er innenfor matematikken, spesielt innenfor abstrakt algebra og ringteori, en ring med en spesiell struktur som muliggjør en variant av Euklids algoritme. Denne algoritme kan siden benyttes til det samme som den anvendes til i ringen av heltall, nemlig beregning av største felles divisor av to element.
En ring som er euklidisk har mange bra egenskaper, eksempelvis er den en prinsipalidealdomene og hvert element har en entydig faktorisering.
Elvran skole

Elvran skole er en barneskole i Elvran i Stjørdal.
Skolen har ca. 70 elever. Skolebygningen ble innviet høsten 2007. Elvran skolekrets inngår i Halsen ungdomsskolekrets.
Spor i sand

Spor i sand er et musikkalbum med 2Gether, utgitt i 2010. Plateselskapet var Busk Records.
Manoa

Manoa (hawaiisk: Mānoa) er en dal og et boligområde i Honolulu på Hawaii. Dalen strekker seg fra Mānoafallene i innlandet til King Street. Boligområdet består av privatboliger bygd før 1960 og lave boligblokker. I Manoa ligger University of Hawaii at Mānoa, den viktigste campusen til University of Hawaii.
Det faller regn i dalen nesten hver dag, også i den tørre sesongen, og den har derfor rik vegetasjon. Det ses ofte regnbuer over dalen.
Ballast

Annen bruk av navnet

Ballast brukes om kontravektene på store bygningskraner for at de ikke skal velte ved bruk.
Fyllmassen under jernbaneskinner og -sviller kalles også ballast. Den består ofte av pukk eller singel.
Elias Lönnrot

Liv og arbeid

Elias Lönnrot utdannet seg innen filologi i Helsingfors og oppnådde tilsvarende hovedfag på Väinämöinens diktning (1830) og lisensiatgrad på finnenes forhold til magi og medisin (1832) - Finnarnes Magiska Medicin. I 1828 startet han samlingen av lyrikk og reiste helt til Nurmes. Han etablerte den Finske Litteraturforening i 1831. Sommeren 1831 gjennomførte han sin andre reise, som resulterte i verket Kantele, fire hefter som oppsummerte hans funn fra 1829-1831.
Han ble utnevnt til distriktslege i Uleåborg i 1832. I perioden 1833-1853 virket han som lege i Kajana nær Karelen, der han samtidig samlet inn stoff til det finske nasjonalepos Kalevala.
Hans siste tur gikk til Estland i 1844.  
Han ga ut samlingene Vanha Kalevala (den gamle) i 1840 og Uusi Kalevala (den nye) i 1849. Han forestod også etableringen av det første tidsskrift i Finland: Mehiläinen (rundt 1840).
I 1849 giftet han seg med Maria Piponius.  Han ble utnevnt til professor i finsk språk og litteratur (1851–1862).  I denne siste perioden ga han ut en finsk-svensk ordbok (1866–1880) og en samling med magiske finske dikt (1880).  
Lönnrot spilte også det finske nasjonalinstrumentet kantele som er så nært knyttet til lyrikken og hendelsene i Kalevala.
The Sun Collection

The Sun Collection er et samlealbum med Elvis Presley, utgitt i 1975.
Dødsfall i Norge

Dødsfall i Norge er tittelen på flere publiserte fortegnelser over norske personers dødsdag og -år. Av tilleggsopplysninger til disse dødsfallsregistrene gis ofte alder eller fødselsdag og -år, den nærmeste pårørendes navn, samt begravelses- eller bisettelsesdag.
De ovennevnte oversiktsverkene er basert på dødsannonser i avisene. Andre kilder til norske slekters fødsels- og dødsår er samlingen til Charles Antoine Delgobe, som finnes på mikrofilm på Statsarkivet i Oslo. Delgobe har kirkebøker som primærmateriale, men har kun fulgt slekter med litt spesielle navn.
En tilsvarende samling er den til Wilhelm Lassen, som også befinner seg på mikrofilm i Statsarkivet. I likhet med Delgobe har Lassen kun fulgt slekter med litt spesielle navn, men hans data kommer fra et utvalg norske aviser.
Seriene dekker, med en del manglende årganger, perioden 1763 til 1925, og det er bare serien til Jørgen Gløersen (1895-1975) som har navneindeks. De øvrige er kun ordnet kronologisk måned for måned innenfor hvert år.
Tunfisk

Kroppsbygning

Kroppen er spoleformet, langstrakt og litt flattrykt fra sidene. Ryggfinnene sitter tett. Første ryggfinne har 11–14 piggstråler; de fremste piggstrålene er mye lengre enn de bakre, noe som gjør at første ryggfinne har en konkav form. Andre ryggfinne har 12–16 bløtstråler, og bak den er det 7–10 småfinner. Brystfinnene har hele 30–36 bløtstråler, mer enn i noen av de andre slektene i makrellfamilien.
Hele kroppen er dekket av små skjell, unntatt hodet og forkroppen som har et panser av store skjell. Ryggen er metallisk mørkeblå, og buksiden hvitaktig. Småfinnene er sterkt gule, og har en svart kant hos flere arter. De fleste artene har svømmeblære. Sporden er svært smal med en kraftig utviklet langsgående kjøl, som har to mindre kjøler på hver side.
Familien Bach

Familien Bach var en vidt forgreinet og tallrik slekt musikere som var aktive fra andre halvpart av 1500-tallet til slutten av 1700-tallet. Blant disse kjenner man til 50 musikere og flere betydelige komponister. Den mest kjente er Johann Sebastian Bach (1685–1750).
Familien Bach bosatte seg aldri utenfor Thüringen i nåværende Tyskland før Sebastians sønner trådte inn i den moderne verden, men til tross for isolasjonen og stedbundetheten produserte familien musikere som hører blant de største i Europa. J.S.Bach arvet den kunstneriske tradisjonen til en tett sammenknyttet familie som ikke hadde tatt del i 1600-tallets musikalske utvikling, og han utviklet den gamle polyfone kunstformen til perfeksjon.
J.S.Bach utarbeidet selv familiens genealogi som hans sønn Carl Philipp Emanuel fullførte.
Duga Resa

Duga Resa er en by i Kroatia. Byen har 12.114 innbyggere (2001) og ligger i Karlovac fylke sentralt i Kroatia.

Historie

I 1380 nevnes byen for første gang i et kjent dokument. Byens strategiske beliggenhet mellom de kontinentale og de kystnære delene av landet har hatt stor betydning for byens utvikling. I 1873 ble det bygs jernbane fra Rijeka til Karlovac som passerte Duga Resa, noe som førte til at byen fikk økonomisk vekst. Elven Mrežnica renner gjennom byen.
Fyrstedømmet Montenegro

Historie

Fyrstedømmet ble opprettet da den daværende Knjaz Danilo, kjent som Vladika Danilo II, bestemte seg for å avskaffe sin bispelige posisjon som Vladika og giftet seg. Slik opphørte århundrers styre som fyrstebispedømme og Montenegro ble et sekulært fyrstedømme.
Etter drapet på Danilo I 13. august 1860, ble hans nevø Knjaz Nikola ny fyrste, frem til han utropte landet som kongedømme 28. august 1910.
Snemyr

Snemyr (kvensk: Lumijänkkä) er ei grend i Reisadalen i Nordreisa kommune, ca. 4 km fra Storslett sentrum langs fylkesveg 865. Nærmeste flyplass er Sørkjosen lufthavn, om lag 9 km unna, via Storslett og videre sørover langs E6.
Grenda ligger ved foten av fjellet Venetvaara (Båtfjellet) og fjelltoppen Jyppyrä.
Reisa Montessoriskole er lokalisert i Snemyr. Den private skolen ble startet opp høsten 2005 etter nedleggelse av den kommunaleide Snemyr skole. Fra høsten 2012 var også ungdomstrinnet en del av skoletilbudet. Skolen er godkjent for inntil 62 elever fra 1.-10. klassetrinn, og er i dag samlokalisert med Reisa Montessoribarnehage.
Kjelderen og Snemyr Grendelag er tilknyttet Snemyr.

Historie

Opprinnelig var Snemyr, som mange andre grender, én gård. Siden er gården delt opp i flere bruk, og her nevnes Snemyr, Ringstad, Bakkehaug, Seljelund, Bakketun og Blomli.
De første oppsittere på Snemyr var brødrene Mathis Isaksen (1772-1861) og Ole Isaksen (1805-88). Den eldste broren, Mathis, finner en av matrikkelen bosatt på Snemyr senest i 1838. Han var gift med Inger Pedersdatter, sammen hadde de to døtre; Anna og Berith Mathisdatter, samt sønnen Per Mathisen. Mathis og Ole var sønner av Isak Johannesen fra Røyelen, og de skal angivelig ha vært kvensktalende.
Snemyr har sannsynligvis fått sitt navn fra det kvenske navnet Lumijänkkä - lumi 'snø', jänkkä 'myr'.
Den nærmeste gården, like nedenfor Snemyr, er Andsjø gård. Første oppsitter her var sersjant Elias Ingebrigtsen Ansjøn (1781-1859). De kvensktalende i området kalte gården Kersanti (serjant) og senere Mikkeli  (Mikkel). Svigersønnen Mikkel Klaussen overtok nemlig gården, siden overtok sønnen Elias Mikkelsen, før hans sønn, Nils Ansjøn, tok over i 1906. Hovedhuset på gården overlevde brenningen under 2. verdenskrig og står fremdeles.
Drivkraft Norge

Drivkraft Norge, tidligere Norsk Petroleumsinstitutt (forkortet NP), er en bransjeforening for selskaper som produserer og selger oljeprodukter, gass, strøm og bioenergi i Norge. Organisasjonen ble opprettet 27. februar 1970 og har kontor i Middelthuns gate 27 i Oslo.
Drivkraft Norges erklærte formål er å ivareta og fremme medlemsselskapenes felles interesser i samspill med myndigheter, kunder og ansatte. Dette skal skje uten å påvirke konkurransen mellom medlemmene.
Nokia 1100

Nokia 1100 er en enkel GSM mobiltelefon fra Nokia med en 96 x 65 ensfarget skjerm. Telefonen er tilpasset for de som ikke har flere behov enn å ringe, sende SMS, ha alarmklokke etc.
Over 200 millioner Nokia 1100 mobiltelefoner har blitt solgt siden utgivelsesdatoen i 2003. Mobiltelefonen var på et tidspunkt den mest solgte elektronikken i sitt slag foran PlayStation 2, som har solgt 125 millioner eksemplarer av det produktet.
Fylkesvei 2552

Fylkesvei 2552 går mellom Løvlund og Bennmoen i Gausdal kommune. Veien er 12,7 km lang.
Frem til 2019 hadde veien betegnelsen Fv346.
Megården tunnel (Polarbanen)

Megården tunnel er en tunnel i Sørfold som ble påbegynt under andre verdenskrig. Tunnelen var tiltenkt Polarbanen, og den skulle gå fra den planlagte stasjonen Megården i sør til sundet Trengselet, mellom Nordfjorden og Tørrfjorden, i nord. Megården tunnel skulle få en lengde på 2 650 meter, men ved krigens slutt i 1945 var det bare konstruert 467 meter stoll fra det sørlige innslaget og 143 meter fra det nordlige.
Ved Trengelet er innslaget til tunnelen synlig fra Trengsel bru på europavei 6. Fra innslaget var planlagt en jernbanebru over fjorden som ville gått parallelt med veibroen på europaveien.